ԿԽՄԿ ներկայացուցիչները Բաքվում այցելել են Արսեն Բաղդասարյանին
Լուրեր ԿԽՄԿ ներկայացուցիչները Բաքվում այցելել են Արսեն Բաղդասարյանին սեպտեմբերի 09, 2016
Կարմիր խաչի միջազգային կոմիտեի (ԿԽՄԿ) ներկայացուցիչները սեպտեմբերի 7-ին Բաքվում այցելել են ադրբեջանական գերության մեջ գտնվող Արսեն Բաղդասարյանին։
ԿԽՄԿ-ի ղարաբաղյան առաքելության մամուլի խոսնակ Էթերի Մուսայելյանն «Ազատության»-ը փոխանցեց, որ Բաղդասարյանին հնարավորություն է տրվել ընտանեկան բնույթի տեղեկատվություն փոխանակել։
«ԿԽՄԿ-ի այցելությունների գլխավոր նպատակն է, որպեսզի կարողանա դիտարկում անցկացնել և տեսնել, թե ինչ պայմաններում է պահվում ազատազրկված անձը, ոնց են նրա հետ վերաբերվում, և որպեսզի հնարավորություն ընձեռի ազատազրկվածին ընտանիքի հետ կապ պաշտպանել», - ասաց Մուսայելյանը՝ շարունակելով. - «Իսկ թե ինչ պայմաններում է պահվում, դրա մասին մենք չենք տեղեկացնում հանրությանը, եթե ինչ-որ խնդիրներ ենք տեսնում, դրանք քննարկվում են միայն ու միայն այն իշխանությունների հետ, ում իշխանության ներքո գտնվում է տվյալ անձը»։